钦定古今图书集成/明伦汇编/家范典/第053卷 > 袁氏世范 > 《处己篇》
## 钦定古今图书集成/明伦汇编/家范典/第053卷 > 袁氏世范 > 《处己篇》

中产之家，凡事不可不早虑。有男而为之营生，教之
生业，皆早虑也。至于养女，亦当早为储蓄衣衾妆奁
之具，及至遣嫁，乃不费力。若置而不问，但称临时，此
有何术？不过鬻田庐及不恤女子之羞见人也。至于
家有老人，而送终之具不为素办，亦称临时，亦无他
术，亦是临时鬻田庐及不恤后事之不如仪也。今人
有生一女而种杉万根者，待女长则鬻杉以为嫁资，
此其女必不至失时也。有于少壮之年置寿衣、寿器、
寿茔者，此其人必不至三日五日无衣无棺可敛，三
年五年无地可葬也。